**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՈՒԹՅԱՆ ԿՈՏԱՅՔԻ ՄԱՐԶԻ ՆԱԻՐԻ ՀԱՄԱՅՆՔԻ
2023 ԹՎԱԿԱՆԻ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆԻ ԻՐԱԿԱՆԱՑՄԱՆ ՎԵՐԱԲԵՐՅԱԼ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ՆԱԻՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

**Իրավական ակտի ընդունման անհրաժեշտությունը**

Հայաստանի Հանրապետության Կոտայքի մարզի Նաիրի համայնքի 2023 թվականի տարեկան աշխատանքային պլանի (այսուհետ՝ ՏԱՊ) իրականացման վերաբերյալ հաշվետվությունը կազմվել է, հիմք ընդունելով Հայաստանի Հանրապետության «Տեղական ինքնակառավարման մասին» օրենքի 18–րդ հոդվածի 1-ին մասի 4.1-րդ կետը, 35-րդ հոդվածի 1-ին մասի 3.1-րդ կետը և 82.1-րդ հոդվածի 6-րդ մասը, ինչպես նաև համայնքների ՏԱՊ-ի իրականացման վերաբերյալ հաշվետվության մշակման մեթոդական ուղեցույցը:

2023 թվականի Նաիրի համայնքի ՏԱՊ-ի իրականացման վերաբերյալ հաշվետվության նպատակն է գնահատել կատարված ծրագրերի արդյունավետությունը, վեր հանել բացթողումները և փորձել առավել նպատակային պլանավորել ապագա անելիքները։

Հաշվետվության միջոցով ի մի է բերվում համայնքապետարանի տարբեր բաժինների կողմից տարվա ընթացքում կատարված աշխատանքները։ Այն նաև արտացոլում է համայնքային բյուջեի եկամուտների և ծախսերի բաշխվածությունն ըստ ոլորտների և դրա տարբերությունը տարվա պլանից։

ՏԱՊ-ի իրականացման վերաբերյալ հաշվետվությունը համայնքի կողմից ընթացիկ տարում կատարված փաստացի աշխատանքների թվարկումն է, վերլուծությունը և ինքնագնահատումը: Այն իր մեջ ներառում է նաև միջազգային, մասնագիտական ու հասարակայնության հետ կապերի գործունեությունը: Տարեկան աշխատանքների իրականացման վերաբերյալ հաշվետվության հիմքում պետք է ընկած լինի համայնքի ռազմավարական ծրագրերը: Հաշվետվությունը կազմելիս պետք է ղեկավարվել համայնքի ղեկավարի որոշումներով և կարգադրություններով, համայնքի ավագանու որոշումներով, ինչպես նաև ներկայացվի համայնքում կատարված աշխատանքների և միջոցառումների շրջանակը, տրվի դրանց բարելավման մոտեցումները։

Իրավական ակտն ընդունվում է յուրաքանչյուր տարի, որի արդյունքում Նաիրի համայնքի զարգացմանն ուղղված ծրագրերի մշակումն ավելի արդյունավետ և հասցեական է իրականացվում։